เรื่องร้องเรียน: แจ้งเรื่องมลภาวะทางเสียง จากการจัดงานช่วงวันสงกรานต์ ที่ลานหน้าห้างสรรพสินค้าเซ็นทรัลเวิลด์  โดยมีการใช้เสียงดังต่อเนื่องเกินสมควร ดังจากสถานที่จัดงานมาถึงอาคารที่พักอาศัย ซอยมหาดเล็กหลวง 2 (ซึ่งอยู่ห่างหลายร้อยเมตร) ตลอดทั้งวัน ตั้งแต่เวลา 10:00 - 20:00  ขอให้ลดระดับเสียงลงครับ
การดำเนินการของเจ้าหน้าที่: เนื่องจากงานดังกล่าวได้เสร็จไปแล้ว ทั้งนี้เจ้าหน้าที่จะคอยเฝ้าระวังและกำชับผู้จัดงานและผู้ให้ใช้สถานที่ปฏิบัติตามมาตรการอย่างเคร่งครัดต่อไป
ความเห็นของผู้แจ้ง: งานที่แจ้งในเรื่องจากเดือนเมษา เสร็จสิ้นไปแล้ว แต่งานอื่นๆหลังจากนั้น ยังคงใช้เสียงดังและจัดลำโพงมายังย่านโรงพยาบาลและที่อยู่อาศัยครับ  เช่น งานที่กำลังเกิดขึ้นวันนี้ (21 ตุลาคม) ก็ส่งเสียงรบกวนยิ่งกว่างานเดือนเมษายนที่ได้แจ้งไป และแม้ว่างานจะมีกำหนดเริ่มเวลา 15:00 แต่ทีมงานก็เริ่มใช้เสียง sound check ตั้งแต่เวลา 09:30  จึงถูกเสียงรบกวน (ด้วยระดับเสียงที่ชัดรบกวนจริงๆ) ตลอดทั้งวัน ตั้งแต่ 09:30 จนถึงเวลาประมาณ 21:30
พื้นที่: แขวงปทุมวัน เขตปทุมวัน กรุงเทพมหานคร